СЪОБЩЕНИЕ
ДО
ИВАЙЛО КОСТОВ ИВАНОВ

Община Каварна, на основание чл. 18а, ал. 10 от Административнопроцесуалния кодекс (АПК), във връзка с чл. 194, ал. 1 и ал. 4 от Закона за устройство на територията (ЗУТ), съобщава на Ивайло Костов Иванов, в качеството на собственик на имот с идентификатор 11003.9.171 по КККР на с. Видно, община Каварна, вид територия Земеделска, категория 3, НТП Нива, че на основание чл. 194, ал. 1 и ал. 4 от ЗУТ, е издадена Заповед № 457 / 07.05.2026 г. на Кмета на община Каварна, с която се нарежда на собствениците на засегнатите имоти, попадащи в сервитутната зона, да осигурят свободен достъп за извършване на строително-монтажни работи за обект: „Подземно кабелно трасе 35 kV от П/ст в ПИ с идентификатор 11003.15.153 в землището на с. Видно, общ. Каварна, обслужващо ветрогенераторен парк, състоящ се от 15 бр. ветрогенератора в ПИ с идентификатори 51408.22.180, 51408.25.164, 51408.22.183, 51408.23.163, 51408.23.161, 51408.26.170, 51408.26.167, 51408.25.166, 51408.23.166 в землището на с. Нейково за ПИ с идентификатор 11003.9.191, 11003.24.166, 11003.15.163, 11003.19.200, 11003.25.163, 11003.19.197 в землището на с. Видно, общ. Каварна, обл. Добрич“.
За възникналата сервитутна зона в имот с идентификатор 11003.9.171 по КККР на с. Видно, със засегната площ от сервитута: 1,701 дка, на основание чл. 194, ал. 4 и чл. 210 от ЗУТ е изготвена пазарна оценка от независим лицензиран оценител, като изплащането на обезщетението се извършва след подаване на писмено заявление от собственика на засегнатия имот, подадено в срок до 30 (тридесет) дни от настоящото съобщаване.
Заповед № 457 / 07.05.2026 г. на Кмета на община Каварна е на разположение и може да се получи от заинтересованото лице в Общинска администрация – гр. Каварна, с адрес: гр. Каварна, ул. „Добротица” № 26, стая № 206 - отдел „Общинска собственост“ в 7 (седем) дневен срок от настоящото съобщение. След изтичането на дадения срок, Заповед № 457 / 07.05.2026 г. на Кмета на община Каварна се счита за връчена, съгласно разпоредбите на чл. 18а, ал. 10 от АПК.

